ભારતના દેવ-દેવીઓની મૂર્તિઓ મોટા પ્રમાણમાં ચીનમાં બને છે અને પછી આપણે ત્યાં મોકલવામાં આવે છે. આ સંદર્ભમાં આરએસએસના વડા મોહન ભાગવતે વિદેશમાં તૈયાર થયેલી આ મૂર્તિઓની પૂજા-અર્ચના બંધ કરવાની હિમાયત કરી હતી. તેમણે કહ્યું હતું કે રોજબરોજના ઉપયોગમાં આવતી ચીજો પણ વિદેશમાં બનેલી હોય તો લોકો એ ખરીદવા માટે લલચાય છે. વિદેશી વસ્તુના મોહને ત્યજીને સ્વદેશી વસ્તુઓ ખરીદવાનો લોકોએ આગ્રહ રાખવો જોઈએ.